cyanic-selkie/wikianc huggingface dataset:
২০২১–২২ বুন্দেসলিগা
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
২০২০–২১ মৌসুম শেষে ভেয়ার্ডার ব্রেমেন এবং শালকে মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে বোখুম এবং গ্রয়টার ফুর্ট বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে কলন ২. বুন্দেসলিগায় তৃতীয় স্থান অধিকারী ক্লাব হলস্টাইন কিলের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে কলন বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
নাদির শাহ (আম্পায়ার)
নাদির শাহ (জন্ম ৭ ফেব্রুয়ারি ১৯৬৪ - ১০ সেপ্টেম্বর ২০২১ ) একজন বাংলাদেশী আন্তর্জাতিক ক্রিকেট আম্পায়ার। তার পৈতৃক বাড়ি দিনাজপুর জেলার চিরিরবন্দর উপজেলার আলোকডিহি ইউনিয়ন পরিষদ এর গছাহার শাহাপাড়া গ্রামে। ওই এলাকার শিক্ষানূরাগী আলোকডিহি জে বি উচ্চ বিদ্যালয়ের প্রতিষ্ঠাতা জান বকস্ শাহ্ এর পূত্র ডাঃ শাহ্ আব্দুল মজিদ এর পুত্র তিনিি।
আন্তর্জাতিক আম্পায়ার প্যানেলের একজন সদস্য হিসেবে, ২০০৬ সালের মার্চে বগুড়ায় বাংলাদেশ বনাম কেনিয়ার মধ্যকার একদিনের আন্তর্জাতিক ক্রিকেটের মাধ্যমে তার অভিষেক ঘটে। তার ভাই জাহাঙ্গীর শাহ, বাংলাদেশের হয়ে একদিনের আন্তর্জাতিক ক্রিকেট খেলেছেন।
সমালোচনা
অক্টোবর ২০১২ সালে, ২০১২ আইসিসি বিশ্ব টি২০-এর সময় তিনি একটি টিভির ফাঁদে ধরা পড়েন। যাতে টিভির এক সাংবাদিক জুয়াড়ি সেজে নাদির শাহসহ বেশ কয়েকজন আম্পায়ারকে ম্যাচ পাতানোর প্রস্তাব দেন। অর্থ পেলে মাঠে যেকোনও সিদ্ধান্ত দিতে রাজি হন তারা। নাদির শাহ পরে সেই অভিযোগ অস্বীকার করেন। ২০১৩ সালে তাকে বাংলাদেশ ক্রিকেট বোর্ডের (বিসিবি) দশ বছরের জন্য নিষিদ্ধ করে। পরে তার আবেদনের প্রেক্ষিতে ফেব্রুয়ারি ২০১৬ সালে বিসিবি তার ওপর থেকে নিষেধাজ্ঞা প্রত্যাহার করে নেয় এবং ঘরোয়া ক্রিকেটে আম্পায়ারিং করার অনুমতি পান।
মৃত্যু
নাদির শাহ ফুসফুসের ক্যানসারে আক্রান্ত হয়ে ১০ সেপ্টেম্বর ২০২১ সালে  ভোর পৌনে ৪টার দিকে ঢাকার আনোয়ার খান মডার্ন মেডিকেল কলেজ হাসপাতালে  মৃত্যুবরণ করেন।
ইকারোস
থাম্ব গ্রিক পুরাণে, ইকারোস (প্রাচীন গ্রিক ভাষায়: Ἴκαρος ইকারোস্‌) ছিল দাইদালোসের পুত্র এবং ইয়াপুক্সের ভাই। সে ও তার পিতা দাইদালোস যখন পিঠে মোম দিয়ে পাখা লাগিয়ে উড়ে পালিয়ে যাচ্ছিল তখন সে দাইদালোসের নির্দেশ না মেনে আকাশের খুব উচুঁ দিয়ে উড়ছিল। ফলে সূর্যের তাপে মোম গলে ইকারোসের পাখাজোড়া খসে গেল এবং সাগরে পড়ে সে ডুবে মারা গেল। দাইদালোস যখন দেখলো ইকারোস তার পেছনে নেই তখন সে বুঝল যে ইকারোস তার নির্দেশ অমান্য করেছে এবং সাগরে ডুবে মারা গেছে। পরে দাইদালোস তার পুত্রের লাশ সমাহিত করে। যে সাগরে পড়ে ইকারোসের মৃত্যু হয় সেই সাগরটি ইকারিয়ান সী নামে পরিচিত।
খোয়াথল্যাংতুইপুই নদী
খোয়াথল্যাংতুইপুই নদী যা কর্ণফুলি নামেও পরিচিত, ভারতের মিজোরাম রাজ্যের একটি নদী। মিজোরামের দক্ষিণ-পশ্চিমাঞ্চলের পয়ঃনিষ্কাশন ব্যবস্থা নদীটির উপর নির্ভরশীল। নদীটির উৎসমুখ মমিত জেলার শৈতা গ্রাম অবস্থিত। এটা বাংলাদেশের সীমান্ত বরাবর দক্ষিণে প্রবাহিত হয়ে তলাবুং এর কাছে বাংলাদেশে প্রবেশ করেছে। নদীটির প্রধান শাখাগুলোর মধ্যে কাওরপুই নদী বা থেগা নদী, তুইচ্যাং নদী এবং ফেইরুয়াং নদী উল্লেখযোগ্য।
ইকারোস
গ্রীকপুরাণ মতে ডিডেলাস ছিলেন একজন বিখ্যাত ভাস্কর । কথিত আছে তার নির্মিত ভাস্কর্যগুলো বা মূর্তিগুলো জীবিত মানুষের মত নড়তে পারতো ।
ডিডেলাসের এক বোনের ছেলে নাম টালুস সেও ডিডেলাসের কাছে কাজ শিখতো, এবং কিছুদিনের মধ্যে টালুসের সুনামও চারিদিকে ছড়িয়ে পরে। ডিডেলাস এতে খুব ঈর্ষান্বিত হয় , একদিন সে কৌশলে টালুসকে ছাদ থেকে ফেলে দেয় , টালুস মারা যায় । দেবী এ্যাথিনি টালুসের দেহকে একটি পাখিতে পরিনত করেন। টালুসকে হত্যার জন্য ডিডেলাস, এথেন্সের রাজা অ্যারিওপেগাস কর্তৃক দোষী বিবেচিত হন। এ সময় জীবন বাঁচাতে ডিডেলাস ক্রিটে পালিয়ে যান।
ক্রিটে থাকার সময় ক্রিটে র রাজা এক দাসীর সাথে ডিডেলাসের বিয়ে দেন । বিয়ের পর ডিডেলাসের দুই সন্তান হয় একজনের নাম ইকারুস এবং অপরজনের নাম ল্যাপিক্স । এই ইকারুস, ডিডেলাসের মত স্থাপত্য বিদ্যায় দক্ষ হয়ে ওঠে । ডিডেলাস এবং ইকারুসের সুনাম সারা ক্রিট জুড়ে ছড়িয়ে পরে।
ডিডেলাস ক্রিটের রাজা মাইনসের জন্য একটি গোলক ধাঁধা তৈরী করে দেন, যার উদ্দেশ্য ছিলো মিনেটোর
(অর্ধেক মানব অর্ধেক ষাঁড়) কে বন্দী রাখা। কিন্তু ডিডেলাস মাইনসের শত্রু থেসাসকে সাহায্য করার জন্য অ্যারিয়াডনি(মাইনসের কন্যা) কিছু সূত্র (গোলক ধাঁধায় টিকে থাকার জন্য) প্রদান করে । এতে রাজা মাইনস ক্ষিপ্ত হয়ে ডিডেলাস ও তার পুর ইকারুসকে কারাগারে নিক্ষেপ করে ।
জেল থেকে পালানোর জন্য ডিডেলাস মোম এবং পাখির পালকের সাহায্যে দুই জোড়া পাখা নির্মান করে ।
একজোড়া ইকারুসের জন্য এবং আরেক জোড়া তার নিজের জন্য । ডিডেলাস ইকারুসকে বার বার সতর্ক করে দেয় যে, সে যেন কখনোই বেশী উপরে না ওঠে ,কারন এতে সূর্যের তাপে মোম গলে যেতে পারে ।
কিন্তু ইকারুস তার পিতার কথায় কান দেয় না, আকাশে ওড়ার আনন্দে সে সব ভুলে যায়। একসময় উড়তে উড়তে অনেক উপরে উঠে যায় , তখন সূর্যের তাপে মোম গলে গিয়ে তার পাখা ভেঙ্গে যায় আর ইকারুস সমুদ্রে পতিত হয়ে মারা যায়।
ভিমালাক্কা
অরুণোদয় বিমলা (জন্ম: ১৯৬৪) ভিমালাক্কা (విమలక్క) নামেই বেশি পরিচিত। তিনি একজন তেলুগু কবি বা ছড়াকার এবং সমাজকর্মী। তার একটি লোকসঙ্গীতের দল রয়েছে যা অরুণোদয় সংস্কৃতিক সমাখ্যা (এসিএফ) নামে পরিচিত। এছাড়াও তিনি তেলেঙ্গানা রাজ্য গঠনের জন্য তৈরি একটি যৌথ অ্যাকশন কমিটির প্রধান।
প্রারম্ভিক জীবন
ভিমালাক্কা নালগন্ডা জেলার আলের গ্রামে জন্মগ্রহণ করেন। তার মায়ের নাম নরসাম্য। তার পিতা বান্দ্রু নরসিমায্য একজন তেলুগু বিপ্লবী যিনি তেলেঙ্গানা বিদ্রোহে অংশগ্রহণ করেন। তিনি কুরমা সম্প্রদায়ের কন্যা। পরিবারের পাঁচ সন্তানের মধ্যে তিনি ছিলেন সবচেয়ে ছোট। তিনি ভঙ্গীর থেকে স্নাতক ডিগ্রি অর্জন করেন।
জীবন
সেই ১৯৯৫ সাল থেকেই তিনি তেলেঙ্গানাকে রাজ্যের মর্যাদা দেওয়ার পক্ষে লড়াই করে আসছেন। এখন তিনি লোকসঙ্গীত অনুষ্ঠান, তেলঙ্গানার ধুম-ধাম ও বাথুকম্ম সহ বিভিন্ন লোকজ উৎসব আয়োজন করার জন্য তেলঙ্গানার বিভিন্ন জেলায় ভ্রমণ করে থাকেন।
তিনি ভারতীয় বিপ্লবী কমিউনিস্ট পার্টি (এম) জনশক্তির নেতা কূরা দেবেনদারের সাথে বিবাহ বন্ধনে আবদ্ধ হয়েছিলেন। ভিমালাক্কা অরুণোদয় কালচারাল ফেডারেশন (এসিএফ) নামক একটি সাংস্কৃতিক সংগঠনের সভাপতি ছিলেন। এই সংস্থা বিভিন্ন সাংস্কৃতিক অনুষ্ঠান আয়োজনের মাধ্যমে তেলঙ্গানা রাজ্য গঠনের পক্ষে জনমত তৈরিতে বেশ গুরুত্বপূর্ণ ভূমিকা পালন করেছিল। ফেডারেশনটির সহ-সভাপতি মোহন বৈরাগী সাধারণত এসব অনুষ্ঠানে সমন্বয়কের দায়িত্ব পালন করতেন।
পৃথক তেলেঙ্গানা রাজ্য গঠনের আন্দোলন চলাকালে পুলিশ তার বিরুদ্ধে বেশ কয়েকটি মামলা দায়ের করে। তার সাংস্কৃতিক সংগঠনের সহকর্মী- মোহন বৈরাগী, সন্তোষ, ভেঙ্কট, মল্লু এবং অন্যদের সাথে তিনিও চার মাস কারাগারে বন্দী অবস্থায় ছিলেন। বর্তমানে তিনি তার সংস্থা তেলাঙ্গানা ইউনাইটেড ফ্রন্ট (টিইউএফ) এর চেয়ারপার্সন হিসেবে সমাজিকা তেলঙ্গানার জন্য কাজ করছেন।
২০১৯ সালের ৩১ জানুয়ারি ভিমালাক্কার শাশুড়ি কূরা মল্লামার ১০১ বছর বয়সে তেলঙ্গানার ভেমুলাওয়াদা রাজনা সিরিসিল্লা জেলায় মৃত্যুবরণ করেছেন।
হুয়ান ফইথ
হুয়ান মার্কোস ফোইত (Juan Foyth, ; জন্ম: ১২ জানুয়ারি ১৯৯৮; হুয়ান ফোইত নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব ভিয়ারিয়াল এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
নিজের শহরের ক্লাব এস্তুদিয়ান্তেসে তার পেশাদার ক্যারিয়ার শুরু করার পর তিনি টটেনহ্যাম হটস্পারের হয়ে প্রিমিয়ার লিগে এবং ভিয়ারিয়ালের হয়ে লা লিগায় খেলতে যান। তিনি ২০২১ সালে তিনি ভিয়ারিয়ালের হয়ে উয়েফা ইউরোপা লিগ জিতেছিলেন।
২০১৭ সালে, ফোইত আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন।
প্রারম্ভিক জীবন
হুয়ান মার্কোস ফোইত ১৯৯৮ সালের ১২ই জানুয়ারি তারিখে আর্জেন্টিনার লা প্লাতায় জন্মগ্রহণ করেছেন এবং সেখানেই তার শৈশব অতিবাহিত করেছেন।
এস্তুদিয়ান্তেস
তিনি খেলোয়াড়ী জীবন শুরু করেন নিজ শহরের ক্লাব এস্তুদিয়ান্তেস দে লা প্লাতাতে। ক্লাবটির যুব একাডেমিতে প্রাথমিকভাবে তিনি আক্রমণাত্মক মিডফিল্ডার হিসেবে বেশ কয়েক বছর খেলেছেন। তারপর 16 বছর বয়সের আগেই তিনি সেন্টার-ব্যাকে চলে যান। ২০১৭ সালের জানুয়ারিতে তিনি এই ক্লাবটিতেই প্রথম পেশাদার চুক্তিতে স্বাক্ষর করেন। এর মাধ্যমে তিনি ২০১৯ সালের জুন পর্যন্ত এস্তুদিয়ান্তেসের মূল দলের অংশ হয়ে যান। তিনি ২০১৭ সালের ১৯ মার্চে ১৯ বছর বয়সে পেট্রন্যাটোর বিপক্ষে আর্জেন্টিনার প্রথম বিভাগের ফুটবল ম্যাচে পেশাদার ফুটবলে তার অভিষেক হয়। সেই মৌসুমে লিগে তিনি আরও ছয় ম্যাচ এবং কোপা সুদামেরিকানায় আরও দুই ম্যাচ খেলেন।
টটেনহ্যাম হটস্পার
২০১৭ সালের ৩০ আগস্টে ফোইত পাঁচ বছরের চুক্তিতে ৮ মিলিয়ন পাউন্ডের বিনিময়ে টটেনহ্যাম হটস্পারে যোগ দেন। ১৯ সেপ্টেম্বরে বার্নসলির বিপক্ষে ইএফএল কাপের টাইতে টটেনহ্যামের ১-০ গোলে জয়ের ম্যাচে ক্লাবটির হয়ে তার অভিষেক ঘটে।
২০১৮ সালে ৩ নভেম্বর উলভারহ্যাম্পটন ওয়ান্ডারার্সের বিরুদ্ধে ৩-২ ব্যবধানে টটেনহামের জয়ের ম্যাচে প্রিমিয়ার লিগে তার অভিষেক হয়। সেই ম্যাচে ৩-০ গোলে এগিয়ে থাকা অবস্থায় ফইথ দুইবার ডিবক্সের ভিতরে প্রতিপক্ষের খেলোয়াড়কে ফাউল করায় দুটি পেনাল্টি শুটের দুটিতেই তার দল গোল হজম করে। পরবর্তী লিগ ম্যাচে ক্রিস্টাল প্যালেসের মাঠে তাদেরই বিরুদ্ধে তার একমাত্র গোলে টটেনহ্যামকে ১-০ গোলে জয়লাভ করে। এটির তার ক্যারিয়ারের প্রথম গোল। ২০১৯ সালের ৪ মে এএফসি বোর্নমাউথে বিরুদ্ধে তিনি টবি অ্যাল্ডারউইরেল্ডের বদলি হিসেবে হাফ টাইমের পর মাঠে নামেন। কিন্তু জ্যাক সিম্পসনকে ফাউল করায় মাত্র তিন মিনিট পরেই লাল কার্ড দেখে মাঠ ছাড়তে হয়। সেই ম্যাচে টটেনহ্যাম ১-০ গোলে হেরে যায়।
ভিয়ারিয়াল
২০২০ সালের অক্টোবরে ফোইত টটেনহ্যামের সাথে ২০২৪ সাল পর্যন্ত একটি নতুন চুক্তি স্বাক্ষর করেন। তারপরে স্প্যানীয় লা লিগার ক্লাব ভিয়ারিয়ালে তাকে ধারে পাঠানো হয়। ২২ অক্টোবর উয়েফা ইউরোপা লীগের গ্রুপ পর্বে তুরস্কের সিভাস্পোরের বিপক্ষে ঘরের মাঠে ৫-৩ গোলে জয়ের ম্যাচে তিনি প্রথমবার ইউরোপা লিগে খেলেন। সেই ম্যাচে তিনি জোড়া গোল করেন। তিনি টুর্নামেন্টে আরও ১১টি ম্যাচে মাঠে নামেন এবং সেগুলোতে তার দল জয়লাভ করে। এর মধ্যে ইউরোপা লিগে ম্যানচেস্টার ইউনাইটেডের বিরুদ্ধে ফাইনাল ম্যাচেও তিনি খেলেন। সেই ম্যাচটি জিতে ভিয়ারিয়াল সেবার চ্যাম্পিয়ন হয়।
ধারে থাকার সময় শেষে, ২০২১ সালের জুনে ভিয়ারিয়াল ফইথকে ১৫ মিলিয়ন ইউরোর বিনিময়ে টটেনহ্যামের কাছ থেকে কিনে নিয়ে তার সাথে পাঁচ বছরের চুক্তিতে স্বাক্ষর করে। এরই মধ্যে তিনি ভিয়ারিয়ালের কোচ উনাই এমেরির কাছে অভিজ্ঞ মারিও গাস্পারের পরিবর্তে এবং আহত সের্হে অরিয়ারের স্থলে রাইট ব্যাকের গুরুত্বপূর্ণ খেলোয়াড় হয়ে ওঠেন।
আন্তর্জাতিক ফুটবল
ফোইত আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ১২ ম্যাচে অংশগ্রহণ করেছেন।
২০১৮ সালের ১৬ই নভেম্বর তারিখে, ২০ বছর, ১০ মাস ও ৪ দিন বয়সে, ডান পায়ে ফুটবল খেলায় পারদর্শী ফোইত মেক্সিকোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৯ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ২–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে ফোইত সর্বমোট ১ ম্যাচে অংশগ্রহণ করেছেন।
অর্জন
টটেনহ্যাম হটস্পার
ভিয়ারিয়াল
আর্জেন্টিনা
তথ্যসূত্র
<references group="" responsive="1">
২০২২ সালে লোহাগড়ায় সাম্প্রদায়িক সহিংসতা
২০২২ সালের ১৫ জুলাই শুক্রবার নড়াইলের লোহাগড়া উপজেলার দিঘলিয়া বাজারের এক ব্যবসায়ীর ছেলের ফেসবুকে দেওয়া ধর্ম বিষয়ক বিতর্কিত পোস্ট নিয়ে দিঘলিয়া বাজার ও সাহা পাড়ায় চরম উত্তেজনার সৃষ্টি হয়। অভিযুক্ত আকাশ সাহার পিতা অশোক সাহাকে পুলিশ আটক করে।
প্রেক্ষাপট ও সহিংসতা
দিঘলিয়া গ্রামের সাহাপাড়ার অশোক সাহার ছেলে ১৮ বছর বয়সী আকাশ সাহার বিরুদ্ধে ১৪ জুলাই ফেসবুকে মহানবী (সা.)-কে নিয়ে কটূক্তি করার অভিযোগ উঠে। বিষয়টি জানাজানি হলে পরদিন শুক্রবার সন্ধ্যায় ওই এলাকাবাসী আকাশকে গ্রেপ্তারের দাবিতে মানববন্ধন করে। পরবর্তীতে এ মানবন্ধন থেকে লোক জড়ো করে সুযোগ সন্ধানীরা দিঘলিয়া বাজারের ৬টি দোকান ভাঙচুর ও লুটপাট করেছে বলে জানা গেছে। এই ৬ টি দোকানের সব গুলোই হিন্দু সম্প্রদায়ের দোকান ছিল বলে জানা যায়। এর মধ্যে ৪ টি ছিল নিত্য দুলাল সাহা, অনুপ সাহা, অশোক সাহা, সনজিদ সাহার মুদি দোকান এবং বাকি ২ টি ছিল গোবিন্দ কুণ্ডু ও গৌতম কুণ্ডুর মিষ্টির দোকান; যা ভাঙচুর ও লুটপাট করা হয়। এ ছাড়া ৪টি বাড়িঘর ও এর আসবাবপত্র ভাঙচুর করে নগদ টাকাসহ স্বর্ণের গহনা লুট করে নিয়ে যায় বলে অভিযোগ উঠে। এই চারটি বাড়ির সবকটিই হিন্দু সম্প্রদায়ের ছিল বলে জানা গিয়েছে। এর মধ্যে ৩ টি বাড়ি ছিল গৌরসাহা, চায়না রানী সাহা, বিপ্লব সাহার বাড়ি যেখানে ভাঙচুরের পাশাপাশি স্বর্ণালংকার লুট করা হয় এবং অন্যটি ছিল নাড়ূ গোপালের বসতঘর যেখানে লুটতরাজরা আগুন ধরিয়ে দেয়। আগুন ধরিয়ে দেয় অভিযুক্ত আকাশ সাহার ঘরেও। এছাড়াও ইসলাম ধর্ম অবমাননার অভিযোগে সহিংসতাকারীরা আখড়াবাড়ি সার্বজনীন মন্দিরে ইট ছুড়ে ও রাত ৯ টার দিকে আগুন ধরিয়ে দেয়।
আনোয়ার পারভেজ
আনোয়ার পারভেজ (মৃত্যু ১৭ জুন, ২০০৬) একজন বাংলাদেশী শীর্ষস্থানীয় সুরকার, সঙ্গীত পরিচালক, সঙ্গীতজ্ঞ ও শব্দসৈনিক। ২০০৬ খ্রিষ্টাব্দের ১৭ জুন তিনি মৃত্যুবরণ করেন। বিবিসির জরিপে যে ২০টি বাংলা গান সর্বকালের সর্বশ্রেষ্ঠ বলে স্বীকৃতি পেয়েছে, সেগুলোর মধ্যে তার সুরকৃত তিনটি গান রয়েছে। এই তিনটি গান হলো "জয় বাংলা বাংলার জয়", "একবার যেতে দে না" এবং "একতারা তুই দেশের কথা"৷ তার সুরারোপিত ‘জয় বাংলা বাংলার জয়’ গানটি বাংলাদেশের মুক্তিযুদ্ধকালে স্বাধীন বাংলা বেতার কেন্দ্র থেকে প্রচারিত বিভিন্ন দেশাত্মবোধক গানের মধ্যে অনেক জনপ্রিয় ছিল৷ সঙ্গীতে অবদানের জন্য বাংলাদেশ সরকার তাকে ২০০৭ সালে মরণোত্তর একুশে পদকে ভূষিত করে।
কর্মজীবন
ষাটের দশকের গোড়ায় তিনি পেশাদার সঙ্গীত জীবন শুরু করেন চট্টগ্রাম বেতারে সুরকার পদে যোগ দিয়ে৷ পরে ঢাকায় এসে বিভিন্ন মাধ্যমে সঙ্গীত পরিচালনা করেন। বাংলাদেশের স্বাধীনতা যুদ্ধ চলাকালীন তিনি স্বাধীন বাংলা বেতার কেন্দ্র থেকে "জয় বাংলা বাংলার জয়" গানের সুর করেন। এছাড়া তার সুরকৃত শাহনাজ রহমতুল্লাহর কণ্ঠে "একতারা তুই দেশের কথা" ও "একবার যেতে দে না আমার" গান দুটি জনপ্রিয়তা লাভ করে। স্বাধীনতার পরই বাংলাদেশের একটি অন্যতম ব্যবসাসফল ছবি রংবাজ-এর সুরকারও ছিলেন তিনি৷ সে সময় "সে যে কেন এলো না কিছু ভালো লাগে না" বা "এই পথে পথে, আমি একা চলি"- এ গানগুলো জনপ্রিয়তা লাভ করে৷ এছাড়া দি রেইন (১৯৭৬) চলচ্চিত্রে সুর করেও তিনি সমালোচকদের দৃষ্টি কেড়েছিলেন৷ সঙ্গীত জীবনের ৪০ বছরে দুই হাজারেরও বেশি গানে সুর দিয়েছেন৷
ব্যক্তিগত জীবন
আনোয়ার পারভেজ জেসমিন পারভেজের সাথে বিবাহবন্ধনে আবদ্ধ হন। তার বোন শাহনাজ রহমতুল্লাহ দেশের একজন খ্যাতিমান গায়িকা এবং তার ভাই জাফর ইকবাল ছিলেন একজন চলচ্চিত্র অভিনেতা৷
মৃত্যু
দীর্ঘদিন ধরেই তিনি প্রস্টেট ক্যান্সারে ভুগছিলেন। ২০০৫ সালে তা তার হার্ট অবধি ছড়িয়ে পড়েছিল৷ ভীষণ অসুস্থ অবস্থায় তাকে ঢাকার জাতীয় হার্ট ফাউন্ডেশনে নেয়ার পর পরই কোমায় চলে যান তিনি এবং ২০০৬ সালে ১৭ জুন মধ্যরাতে ডাক্তাররা তাকে মৃত ঘোষণা করেন৷ তাকে ঢাকার আজিমপুর কবরস্থানে দাফন করা হয়৷
টাইটাস অ্যান্ড্রোনিকাস
টাইটাস অ্যান্ড্রোনিকাস (ইংরেজি: Titus Andronicus) হল উইলিয়াম শেকসপিয়রের লেখা একটি ট্র্যাজেডি। সম্ভবত ১৫৮৮ থেকে ১৫৯৩ সালের মধ্যবর্তী কোনও এক সময়ে জর্জ পিলের সহযোগিতায় শেকসপিয়র এই নাটকটি রচনা করেছিলেন। মনে করা হয় যে, এটিই শেকসপিয়রের লেখা প্রথম ট্র্যাজেডি। সমগ্র ১৬শ শতাব্দী জুড়ে দর্শকদের মধ্যে সমসাময়িক নাট্যকারদের লেখা হত্যাকাণ্ড ও রক্তপাত সংবলিত প্রতিশোধমূলক নাটকগুলি অত্যন্ত জনপ্রিয় হয়েছিল। অনেকেই টাইটাস অ্যান্ড্রোনিকাস নাটকটিকে শেকসপিয়রের তাঁর সমসাময়িক নাট্যকারদের সমকক্ষ হওয়ার প্রয়াস বলে মনে করেন।
রোমান সাম্রাজ্যের শেষ পর্যায়ের পরিপ্রেক্ষিতে রচিত এই নাটকটিতে রোমান সেনাবাহিনীর সেনানায়ক টাইটাস অ্যান্ড্রোনিকাসের কাল্পনিক কাহিনি বর্ণিত হয়েছে। তিনি ও গথ রানি টামোরা পরস্পরের বিরুদ্ধে প্রতিহিংসার একটি চক্রে জড়িয়ে পড়েন। এই নাটকটিতে যতগুলি হিংসাত্মক ঘটনা দৃশ্যায়িত হয়েছে, ততগুলি শেকসপিয়রের আরও কোনও নাটকের ক্ষেত্রে ঘটেনি। প্রথাগতভাবে এই নাটকটিকে শেকসপিয়রের সর্বাধিক স্বল্প-প্রশংসিত নাটক হিসাবে ধরা হয়। তাঁর সমসাময়িক কালে অবশ্য নাটকটি অত্যন্ত জনপ্রিয় ছিল। কিন্তু ১৭শ শতাব্দীর শেষভাগে নাটকটির জনপ্রিয়তা হ্রাস পায়। হিংসার অত্যুগ্র বিবরণ সংবলিত হওয়ার কারণে ভিক্টোরীয় যুগে এই নাটকটিকে অগ্রাহ্য করা হত। যদিও ২০শ শতাব্দীর মধ্যভাগ থেকে এই নাটকটির খ্যাতি আবার বাড়তে শুরু করে।
কাহিনি-সারাংশ
এই নাটকের সূত্রপাত রোমান সম্রাটের মৃত্যুর অব্যবহিত পরে। সম্রাটের দুই পুত্র স্যাটার্নিয়াস ও ব্যাসানিয়েসের মধ্যে সিংহাসনের উত্তরাধিকার নিয়ে তুমুল বিবাদ উপস্থিত হয়েছে। তাঁদের বিবাদ ক্রমে হিংসাত্মক আকার ধারণ করতে চলেছিল। কিন্তু তার আগেই ট্রিবিউন মার্কাস অ্যান্ড্রোনিকাস ঘোষণা করলেন যে, জনগণ মার্কাসের ভ্রাতা টাইটাসকে নতুন সম্রাট নির্বাচিত করেছেন। গথদের বিরুদ্ধে দশ বছরের যুদ্ধে বিজয়ী টাইটাসের কিছুদিনের মধ্যেই রোমে ফেরার কথা ছিল। এরপরই প্রবল তূর্যনিনাদের মধ্য দিয়ে টাইটাস রোমে উপস্থিত হলেন। সঙ্গে আনলেন তাঁর বন্দী গথদের রানি টামোরা, টামোরার তিন পুত্র অ্যালারবাস, কায়রন ও ডিমেট্রিয়াস এবং টামোরার গোপন প্রেমিক মুর অ্যারনকে। টামোরার কাতর অনুনয় সত্ত্বেও টাইটাস তাঁর জ্যেষ্ঠ পুত্র অ্যালারবাসকে বলি দিয়ে যুদ্ধে নিজের পুত্রদের মৃত্যুর প্রতিশোধ নিলেন। বিহ্বল হয়ে টামোরা ও তাঁর দুই জীবিত পুত্র টাইটাস ও তাঁর পরিবারের উপর প্রতিশোধ গ্রহণের শপথ নিলেন।
ইতিমধ্যে টাইটাস সিংহাসনের প্রস্তাব প্রত্যাখ্যান করলেন। তিনি নিজেকে শাসনে অক্ষম বলে উল্লেখ করে স্যাটার্নিয়াসের দাবি সমর্থন করলেন। এরপর স্যাটার্নিয়াস যথাবিধি সম্রাট নির্বাচিত হলেন। স্যাটার্নিয়াস টাইটাসকে বললেন, সম্রাট হিসাবে তাঁর প্রথম কাজ হবে টাইটাসের কন্যা লাভিনিয়াকে বিয়ে করা। লাভিনিয়া স্যাটার্নিয়াসের ভাই ব্যাসিয়ানাসের প্রতি বাগদত্তা হওয়া সত্ত্বেও এবং ব্যাসিনিয়াস লাভিনিয়ার উপর দাবি ত্যাগ না করলেও সম্রাটের প্রস্তাবে টাইটাস রাজি হয়ে গেলেন। টাইটাসের পুত্রগণ তাঁকে বললেন যে, রোমান আইন অনুযায়ী লাভিনিয়ার উপর পূর্ণ অধিকার রয়েছে ব্যাসিয়ানাসেরই। কিন্তু টাইটাস সেই কথা শুনতে রাজি ছিলেন না। তিনি তাঁদের সবাইকেই রাজনৈতিক প্রতারণার অভিযোগে অভিযুক্ত করলেন। এর ফলে একটি হাতাহাতির সূচনা হয় এবং সেই সময় টাইটাস তাঁর নিজের পুত্র মিউটিয়াসকে হত্যা করে বসেন। এরপর স্যাটার্নিয়াস জনসমক্ষে অ্যান্ড্রোনিসি পরিবারকে তাঁদের ঔদ্ধত্যের জন্য জনসমক্ষে অভিযুক্ত করলেন এবং টামোরাকে বিবাহ করলেন। এই ঘটনায় টাইটাস মর্মাহত হলেন। টামোরা প্রতিশোধ গ্রহণের সুবিধার জন্য স্যাটার্নিয়াসকে উপদেশ দিলেন ব্যাসিয়ানাস ও অ্যান্ড্রোনিসি পরিবারকে ক্ষমা করে দিতে। স্যাটার্নিয়াস অনিচ্ছাসত্ত্বেও তাই করলেন।
পরদিন রাজকীয় শিকার অভিযানের সময় অ্যারোন ডিমেট্রিয়াস ও কায়রনকে প্ররোচিত করল ব্যাসিয়ানাসকে হত্যা করতে। উদ্দেশ্য ছিল যাতে তারা লাভিনিয়াকে ধর্ষণ করতে পারে। তারা তাই করল। ব্যাসিয়ানাসের দেহ একটি গর্তে নিক্ষেপ করে তারা লাভিনিয়াকে টেনে নিয়ে গেল জঙ্গলের গভীরে। তারপর পাশবিকভাবে ধর্ষণ করল তাকে। লাভিনিয়া যাতে সত্যি কথা প্রকাশ করতে না পারে, তাই তারা তার জিভ ও হাত দু’টি কেটে নিল। এদিকে অ্যারোন একটি জাল চিঠিতে লিখল যে, টাইটাসের ছেলে মারশিয়াস ও কুইনটাসই ব্যাসিয়ানাসকে হত্যা করেছে। ভাইয়ের মৃত্যুতে আতঙ্কিত হয়ে স্যাটার্নিয়াস মারশিয়াস ও কুইনটাসকে গ্রেফতার এবং মৃত্যুদণ্ডে দণ্ডিত করলেন।
কিছুকাল পরে মার্কাস হীনাঙ্গ লাভিনিয়াকে খুঁজে পায় এবং তাকে তার বাবার কাছে নিয়ে যায়। টাইটাস তখনও তাঁর পুত্রদের বিরুদ্ধে আনা অভিযোগের ব্যাপারে হতচকিত হয়ে ছিলেন। লাভিনিয়াকে দেখে তিনি দুঃখে ভেঙে পড়লেন। তারপর অ্যারোন টাইটাসের সঙ্গে দেখা করতে আসে। সে টাইটাসকে মিথ্যা সংবাদ দেয় যে, টাইটাস, মার্কাস বা টাইটানের একমাত্র অবশিষ্ট পুত্র লুসিয়াসের মধ্যে একজন যদি তার একটি হাত কেটে স্যাটার্নিয়াসের কাছে পাঠান, তবে স্যাটার্নিয়াস মারশিয়াস ও কুইন্টাসকে ক্ষমা করে দেবেন। টাইটাস অ্যারোনকে তাঁর বাঁ হাতটি ছেদন করতে দেন এবং সেটি পাঠিয়ে দেন সম্রাটের কাছে। কিন্তু পরিবর্তে একজন দূত তাঁর সেই কাটা হাসের সঙ্গে মারশিয়াস ও কুইন্টাসের ছিন্ন মস্তক দু’টি নিয়ে আসে। প্রতিশোধ গ্রহণের জন্য মরিয়া হয়ে উঠে টাইটাস লুসিয়াসকে রোম ছেড়ে পালিয়ে গিয়ে তাঁদের পুরনো শত্রু গথদের নিয়ে একটি বাহিনী গড়ে তোলার নির্দেশ দেন।
পরে লাভিনিয়া একটি কাঠি নিজের মুখ ও দু’টি কর্তিত হাতের মাঝখানে ধরে তাঁকে আক্রমণকারীদের নাম মাটিতে লিখে দেয়। এদিকে টামোরা গোপনে একটি মিশ্র-জাতীয় শিশুর জন্ম দেয়। এই শিশুর বাবা ছিল অ্যারোন। শিশুটির জন্মরহস্য গোপন রাখতে অ্যারোন তার ধাত্রীকে হত্যা করে এবং স্যাটার্নিয়াসের অবশ্যম্ভাবী ক্রোধের হাত থেকে বাঁচাতে শিশুটিকে সঙ্গে নিয়ে পালিয়ে যায়। এরপর সৈন্যবাহিনী নিয়ে রোমের দিকে কুচকাওয়াজ করতে করতে আসা লুসিয়াস অ্যারোনকে বন্দী করেন এবং তাকে ভয় দেখান যে, শিশুটিকে তিনি ফাঁসিয়ে ঝুলিয়ে হত্যা করবেন। শিশুটিকে রক্ষা করতে অ্যারোন প্রতিশোধের সমগ্র পরিকল্পনাটির কথা লুসিয়াসের কাছে প্রকাশ করে দেয়।
পাঠ
নাটকটির ১৫৯৪ সালের কোয়ার্টো পাঠটি ১৬০০ সালে (কিউ২) এডওয়ার্ড হোয়াইটের পক্ষ থেকে জেমস রবার্টস কর্তৃক পুনর্মুদ্রিত হয়। এই মুদ্রণেও নাটকের শিরোনামটি একই ছিল। ১৬০২ সালের ১৯ এপ্রিল মিলিংটন কপিরাইটে তাঁর ভাগটি বিক্রি করে দেন টমাস পেভিয়ারের কাছে। যদিও ১৬১১ সালে প্রকাশিত নাটকের পরবর্তী পাঠটিও প্রকাশিত হয় হোয়াইটের পক্ষে। এই পাঠে নাটকের শিরোনামে সামান্য পরিবর্তন এনে করা হয় দ্য মোস্ট ল্যামেন্টেবল ট্র্যাজেডি অফ টাইটাস অ্যান্ড্রোনিকাস (ইংরেজি: The Most Lamentable Tragedie of Titus Andronicus)। এই পাঠটির মুদ্রক ছিলেন এডওয়ার্ড অলডে (কিউ৩)।
বেতার
এই নাটকটি খুব কমই বেতার-নাটক হিসাবে সম্প্রচারিত হয়েছে। ১৯২৩ সালে এই নাটকের অংশবিশেষ বিবিসি বেতারে শেকসপিয়রের নাটকগুলি নিয়ে সম্প্রচারিত শেকসপিয়র নাইট নামাঙ্কিত সেই ধারাবাহিক অনুষ্ঠানের দ্বিতীয় পর্বে কার্ডিফ স্টেশন রেপোর্টরি কোম্পানি কর্তৃক এটি অভিনীত হয়েছিল। ১৯৫৩ সালে বিবিসি থার্ড প্রোগ্রামে নাটকটির ১৩০ মিনিটের একটি পাঠ সম্প্রচারিত হয়। জে. সি. ট্রেউইন বেতার-অভিযোজনার পাঠটি রচনা করেন এবং টাইটাসের ভূমিকায় বালিওল হলোওয়ে, টামোরার ভূমিকায় সোনিয়া ড্রেসডাল, অ্যারোনের ভূমিকায় জর্জ হায়েস ও লাভিনিয়ার ভূমিকায় জেনেট ট্রেগার্দেন অভিনয় করেন। ১৯৭৩ সালে মার্টিন জেনকিনস পরিচালিত একটি অভিযোজনা বিবিসি রেডিও ৩-তে সম্প্রচারিত হয়। এই অভিযোজনায় টাইটাসের ভূমিকায় মাইকেল অ্যালড্রিজ, টামোরার ভূমিকায় বারবারা জেফোর্ড, অ্যারোনের জুলিয়ান গ্লোভার এবং লাভিনিয়ার ভূমিকায় ফ্র্যান্সেস জিটার। ১৯৮৬ অস্ট্রিয়ান বেতার চ্যানেল অস্টাররেইখ ১-এ কার্ট ক্লিঙ্গার কর্তৃক যে অভিযোজনা সম্প্রচারিত হয় সেখানে টাইটাসের ভূমিকায় রোমল্ড পেঙ্কি, টামোরার ভূমিকায় মারিয়ন ডেগলার, অ্যারোনের ভূমিকায় উলফগ্যাং বোক এবং লাভিনিয়ার ভূমিকায় এলিসাবেথ অগাস্টিন অভিনয় করেন।
টীকা
All references to Titus Andronicus, unless otherwise specified, are taken from the Oxford Shakespeare (Waith), based on the Q1 text of 1594 (except 3.2, which is based on the folio text of 1623). Under its referencing system, 4.3.15 means act 4, scene 3, line 15.
রেতনো মারসুদী
প্রারম্ভের জীবন
মারসুদী সামরাং-এ জন্মেগ্রহণ করেছেন, এসএমএ ৩ সামারাং থেকে তিনি স্নাতক হন এবং আন্তর্জাতিক সম্পর্কে তার পড়ালেখা অব্যাহত রাখেন এবং ১৯৮৫-এ, গাদজাহ মাদা বিশ্ববিদ্যালয় থেকে পাশ করেন। হ্যাগ ইউনিভার্সিটি অফ আপ্লাইড সাইন্স থেকে ইন্টারন্যাশনাল ইউরোপীয় আইন ও নীতিমালায় মাস্টার্স ডিগ্রি অর্জন করেনন এবং তারপর নেদারল্যান্ড ইনস্টিটিউট অফ ইন্টারন্যাশনাল রিলেশনস ক্লিংজেন্ডেল থেকে পররাষ্ট্র মন্ত্রণালয়ের প্রশিক্ষণ কর্মসূচি গ্রহণ করেন।
কর্মজীবন
রেতনো বিশ্ববিদ্যালয়ের পরে পররাষ্ট্র মন্ত্রণালয়ে যোগ দেন। ১৯৯৭ থেকে ২০০১ এর মধ্যে, নেদারল্যান্ডসের হেগের ইন্দোনেশিয়ার দূতাবাসে মারসুদী অর্থনৈতিক বিষয়ক প্রথম সচিব হিসাবে দায়িত্ব পালন করেন। ২০০১-এ, তিনি ইউরোপ ও আমেরিকা বিষয়ক পরিচালক হিসাবে নিযুক্ত হন। ২০০৩ সালে মারসুদী পশ্চিম ইউরোপ বিষয়ক পরিচালক পদে উন্নীত হন।
২০১২ সালে নেদারল্যান্ডসে ইন্দোনেশিয়ার রাষ্ট্রদূত হিসেবে মারসুদীকে নিযুক্ত করা হয়। তিনি ইইউ, এএসইএম, এবং ফোরাম অফ ইস্ট এশিয়া-ল্যাটিন আমেরিকা কোঅপারেশন -এর বিভিন্ন বহুপাক্ষিক ও দ্বিপক্ষীয় আলোচনা পরিচালনা করেছেন। ২৭ অক্টোবর ২০১৪-এ, ইন্দোনেশিয়ার রাষ্ট্রপতি জোকো উইদোদো তাকে মন্ত্রীসভায় পররাষ্ট্র মন্ত্রী হিসেবে নিয়োগ দেন।
পারমাণবিক, আণবিক ও আলোকীয় পদার্থবিজ্ঞান
পারমাণবিক, আণবিক এবং আলোকীয় পদার্থবিজ্ঞান (ইংরেজি শব্দসংক্ষেপ "এএমও") হলো বস্তু বস্তু এবং আলোক-বস্তু মিথস্ক্রিয়াসমূহের বিশ্লেষণ যেগুলি এক বা গুটিকয়েক পরমাণুর মাপনীতে এবং কয়েক ইলেকট্রন ভোল্টের কাছাকাছি শক্তি মাপনীতে ঘটে থাকে। এই তিনটি ক্ষেত্র নিবিড়ভাবে আন্তঃসম্পর্কিত। এএমও তত্ত্বে সনাতন, অর্ধসনাতন এবং কোয়ান্টাম প্রক্রিয়াসমূহ অন্তর্ভুক্ত রয়েছে। সাধারণত নিঃসরণের তত্ত্ব এবং প্রয়োগসমূহ, শোষণ, উত্তেজিত পরমাণু ও অণু থেকে তড়িৎ চুম্বকীয় বিকিরণের (আলোক) বিক্ষেপণ, বর্ণালিবীক্ষণ যন্ত্রের বিশ্লেষণ, লেজার এবং মেজারের উৎপাদন, এবং বস্তু সাধারণের আলোক ধর্মাবলি, এই শ্রেণীকরণের মধ্যে পড়ে।
ফ্রান্সে ধর্ষণ
ফ্রান্সে ধর্ষণ অবৈধ, বৈবাহিক ধর্ষণও অবৈধ। সাম্প্রতিক বছরগুলোতে ফ্রান্সে ধর্ষণের নথিবদ্ধ ঘটনা বৃদ্ধি পেয়েছে।
বড়বালা ইউনিয়ন
বড়বালা ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ২৮.৪০ বর্গকিমি (১০.৯৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫৮১৯ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৭টি।
ফ্রান্সে ধর্ষণ
পরিসংখ্যান
১৯৭১ সালে, ঘোষিত ধর্ষণের হার প্রতি ১০০,০০০ মানুষের মধ্যে ২.০ ছিল। ১৯৯৫ সালে, এটি হয়ে দাঁড়িয়েছে ১২.৫। ২০০৯ সালে, এটি ১৬.২ এ দাঁড়িয়েছিল।
বড়বালা ইউনিয়ন
দর্শনিয় স্থান
১১ নং বড়বালা ইউনিয়নের দর্শনিয়স্থান
শিক্ষা
ছড়ান বহুমুখী উচ্চ বিদ্যালয় ছড়ান বালিকা উচ্চ বিদ্যালয়
ফ্রান্সে ধর্ষণ
পরিসংখ্যান
২০১২ সালের একটি প্রতিবেদন অনুযায়ী, প্রতি বছর প্রায় ৭৫,০০০ ধর্ষণের ঘটনা ঘটে। ২০১২ সালে, ৬৬ মিলিয়ন জনসংখ্যায় ১,২৯৩ টি ধর্ষণের ঘটনা ঘটেছে, এবং ২০১৩ সালে ৬৬ মিলিয়ন জনসংখ্যায় ধর্ষণের ঘটনা ১,১৮৮টি।
২০১৫ সালে, ফ্রান্স দেশে ধর্ষণ হার ছিল প্রতি ১০০,০০০ জন জনসংখ্যায় ২০.১ টি। ২০০৬ সালে ফ্রান্স দেশে প্রতি ১০০,০০০ জনসংখ্যায় ধর্ষণ এর হার ছিল ১৫.৯টি, সেটি ২০১৫ সালে প্রতি ১০০,০০০ জনসংখ্যায় বেড়ে গিয়ে হয়েছে ২০.১টি অর্থাৎ বার্ষিক বৃদ্ধির হার ২.৭২%।
গণ ধর্ষণ
২০১৪ সালের প্রতিবেদন অনুযায়ী, ধর্ষণের ঘটনাগুলির প্রায় ৫,০০০ থেকে ৭,০০০ হল গণধর্ষণ। গণধর্ষণকে বলা হয় টুরনাটেস, বা "পাশে দিয়ে দেওয়া"। গণধর্ষণের সংস্কৃতির প্রতি সর্বপ্রথম জনসাধারণের দৃষ্টি আকর্ষণ করানোর মধ্যে একজন ছিলেন সামিরা বেলিল, যিনি ড্যানস লে'নফার দে টুরনানটেস ("গণ ধর্ষণ নরকে") নামে একটি বই প্রকাশ করেছিলেন।
উল্লেখযোগ্য অপরাধী
গিলস ডি রইস (১৪০৪ - ১৪৪০) - ধর্ষণ, হত্যা এবং নির্যাতনের জন্য দোষী সাব্যস্ত, তাকে মৃত্যুদণ্ড দেওয়া হয়েছিল।
পিয়েরে চ্যানেল (১৯৪৬ - ২০০৩) - ফরাসি সৈনিক, ধর্ষণ ও অপহরণের জন্য দোষী সাব্যস্ত, দশ বছরের কারাদণ্ড দেওয়া হয়েছিল।
এমিল লুই (১৯৩৪ - ২০১৩) - ২০০৪ সালে যাবজ্জীবন কারাদণ্ডের সাজা।
মিশেল ফোরনিরেট (১৯৪২–) - ১৯৮৭ সালে ধর্ষণ, এবং নাবালিকাদের লাঞ্ছনার জন্য দোষী সাব্যস্ত।
জোসেফ ভ্যাচার (১৮৬৯ - ১৮৯৮) - হত্যা, ধর্ষণের দায়ে দোষী সাব্যস্ত। ১৮৯৮ সালের ডিসেম্বর মৃত্যুদণ্ড কার্যকর করা হয়।
রোমান পোলানস্কি (১৯৩৩–)-অভিনেতা, ১৩ বছরের শিশুকে ধর্ষণের দায়ে দোষী সাব্যস্ত।
গাই জর্জেস (১৯৬২–) - প্রায় সাতজন নারীকে ধর্ষণ করে হত্যা করেছে। ২০০১ সালে যাবজ্জীবন কারাদণ্ড হয়েছে।
আরো দেখুন
সাধারণ:
অ্যান্ড হু উইল মেক দ্য চাপাতিজ?
বিষয়বস্তু
বইটিতে ভারতের ৯ টি গ্রামের ১২ টি পঞ্চায়েতের সদস্য হিসেবে কাজ করা নারীদের সাক্ষাৎকার অন্তর্ভুক্ত করা হয়েছে। সে সব পঞ্চায়েতগুলো বিভিন্ন সময়ে যাত্রা শুরু করেছিল (এসব পঞ্চায়েতের অধিকাংশই বর্তমানে আর চালু নেই)। বইটিতে স্থানীয় সরকারে নারীদের অংশগ্রহণ ও অংশগ্রহণের প্রভাবে তাদের জীবনে আসা পরিবর্তনের কাহিনি বর্ণিত আছে।
১২ টি পঞ্চায়েতের মাঝে সবচেয়ে প্রাচীন হল পুনের নিম্বুত গ্রামের এক পঞ্চায়েত। ১৯৬৩ সাল থেকে ১৯৬৮ সাল পর্যন্ত বইটি সেই পঞ্চায়েতে নারীদের অংশগ্রহণের কথা বর্ণিত আছে বইটিতে, যখন ভারতীয় পঞ্চায়েতে নারীদের জন্য সংরক্ষিত আসন ছিল না। আবার, বইটিতে বই প্রকাশকালীন সময়ে সচল থাকা ব্রহ্মনগর ও ভেন্দে খুর্দ গ্রামের পঞ্চায়েতে নারীদের অংশগ্রহণের কথা বর্ণিত আছে।
পুরস্কার
২০০৮ সালে বইটি হোখস্টাডট পুরস্কারে ভূষিত হয়।
হেমনগর শশীমুখী উচ্চ বিদ্যালয়
হেমনগর শশীমুখী উচ্চ বিদ্যালয় টাংগাইল জেলার গোপালপুর উপজেলার হেমনগর ইউনিয়নের হেমনগর রাজবাড়ীর পাশেই অবস্থিত একটি উচ্চ বিদ্যালয়।
ইতিহাস
হেমচন্দ্র চৌধুরী ১৯০০ সালে হেমনগরে বিমাতার নামে ২০ একর জমির উপর প্রতিষ্ঠা করেন ইংলিশ মিডিয়াম শশীমুখী উচ্চ বিদ্যালয়। সেটাই আজকের হেমনগর শশীমুখী উচ্চ বিদ্যালয়।
সমপ্রেমী নাটকের তালিকা
এটি শুধুমাত্র বালক সমপ্রেমকেন্দ্রিক ধারাবাহিক (শর্টফিল্ম ও টেলিফিল্মসহ) এবং সমকাম ও উভকাম সংক্রান্ত চলচ্চিত্রের তালিকা। এলজিবিটি কেন্দ্রিক চলচ্চিত্রের তালিকা পাতার সাথে এর সাদৃশ্য থাকলেও বিষয়বস্তু এক নয়।
কার্ল পাই
কার্ল পাই একজন সুইডিস উদ্যোক্তা তিনি ২০১৩ সালে ওয়ানপ্লাসের সহ পরিচালক ছিলেন। তিনি ২০২০ সালে নাথিং নামে একটি প্রযুক্তি প্রতিষ্ঠান চালু করেন।
রুমা থানা
রুমা থানা বাংলাদেশের বান্দরবান জেলার অন্তর্গত রুমা উপজেলার একটি থানা।
প্রতিষ্ঠাকাল
রুমা থানা গঠিত হয় ১৯৭৬ সালে।
প্রশাসনিক এলাকাসমূহ
রুমা উপজেলার ৪টি ইউনিয়নের প্রশাসনিক কার্যক্রম রুমা থানার আওতাধীন।
১৯৮৮ সালের বাংলাদেশী চলচ্চিত্রের তালিকা
১৯৮৮ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৬৫টি চলচ্চিত্র মুক্তি পায়।
ল্যাম্বডা
ল্যাম্বডা ( বড়হাতের অক্ষর Λ ছোটহাতের অক্ষর λ; λάμ(β)δα lám (b) da ) হ'ল / l / শব্দটির প্রতিনিধিত্বকারী গ্রিক বর্ণমালার ১১ তম বর্ণ। গ্রিক সংখ্যার সিস্টেমে ল্যাম্বডা এর মান ৩০ হয়। ল্যাম্বডা ফিনিশীয় লিপির ল্যামেড থেকে প্রাপ্ত । ল্যাম্বডা থেকে লাতিন L|এল এবং সিরিলিক এল (Л) এসেছে। প্রাচীন বৈয়াকরণিক এবং নাট্যকাররা যেমন λάβδα (ল্যাম্বডা) উচ্চারণের প্রমাণ দেয় ক্লাসিকাল গ্রিক টাইমসে। আধুনিক গ্রিক ভাষায় অক্ষরটির নাম, Λάμδα, উচ্চারণ করা হয় ।
প্রারম্ভিক গ্রিক বর্ণমালায় ল্যাম্বডা আকৃতি ও দিকনির্দেশ বিভিন্ন রকম হয়। বেশিরভাগ রূপগুলি দুটি স্ট্রোকের সমন্বয়ে গঠিত, একের চেয়ে অন্যটা দীর্ঘ, তাদের প্রান্তে সংযুক্ত। কোণটি উপরের-বামে, নিচের-বামে ("পশ্চিমা" বর্ণমালা), বা উপরের ("পূর্ব" বর্ণমালা) হতে পারে। অন্যান্য রূপগুলির ডানদিকে অনুভূমিক বা ঢালু স্ট্রোকের সাথে একটি উল্লম্ব রেখা ছিল। আয়নিক বর্ণমালায় সাধারণ গ্রহণের সাথে গ্রিক শীর্ষে একটি কোণে স্থির হয়; রোমানরা নিচে-বামে কোণটি রেখেছিল।
গ্রিক মূল এবং ছোট অক্ষর ল্যাম্বডার জন্য এইচটিএমএল ৪ অক্ষর সত্তার উল্লেখগুলি হল  এবং   যথাক্রমে। ল্যাম্বডার জন্য ইউনিকোড কোড পয়েন্টগুলি হ'ল ইউ+০৩৯বি এবং ইউ+০৩বিবি।
প্রতীক
বড় হাতের ল্যাম্বডার প্রতীক = Λ
ছোট হাতের অক্ষর = λ
উত্তর কাছাড় পার্বত্য স্বায়ত্তশাসিত পরিষদ
উত্তর কাছার পার্বত্য স্বায়ত্তশাসিত পরিষদ বা উত্তর কাছার পার্বত্য স্ব-শাসিত পরিষদ (এনসিএইচএসি) হচ্ছে ভারতের আসাম রাজ্যের একটি স্বায়ত্তশাসিত অঞ্চল তথা স্বায়ত্তশাসিত জেলা পরিষদ। এটি ডিমা হাছাও স্বায়ত্তশাসিত পরিষদ নামেও পরিচিত। ভারতের সংবিধানের ষষ্ঠ তফসিলের বিধান অনুসারে আসামের ডিমা হাছাও জেলা পরিচালনা এবং এই অঞ্চলে পার্বত্য জনগণের উন্নয়নের লক্ষ্যে এটি গঠিত হয়েছে।  এর সদর দপ্তর ডিমা হাছাও জেলার হাফলংয়ে অবস্থিত।
এই পরিষদে মোট ৩০ জন সদস্য তথা কাউন্সিলর রয়েছে। তাদের মধ্যে ২৮ জন জনগণের ভোটে নির্বাচিত হন এবং বাকি ২ জন আসাম সরকার কর্তৃক মনোনীত হন। এই পরিষদের প্রধান একজন প্রধান নির্বাহী কাউন্সিলর। বর্তমানে এই দায়িত্বে আছেন রানু লংথাসা।
নির্বাচনী এলাকা
ডিমা হাছাও স্বায়ত্তশাসিত পরিষদের নির্বাচনী এলাকা গুলো হলো:
থেস্পিওস
গ্রিক পুরাণে, থেস্পিওস (প্রাচীন গ্রিক ভাষায়: Θέσπιος থেস্পিওস্‌) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, মেতিওন, সিকিওন, পান্দোরুস, এউপালামুস, থোনিয়া ও ওর্নেউসের ভাই। সে আর্নেউসের কন্যা মেগামেদেকে বিয়ে করে। বিভিন্ন নারীর গর্ভে থেস্পিউসের পঞ্চাশটি কন্যা ছিল।
কন্যাগণ ও পৌত্রগণ
আপোল্লোদোরুসের বিব্লিওথেকা অনুযায়ী থেস্পিওসের পঞ্চাশটি কন্যার নাম দেওয়া হল। তার পৌত্রগণ সকলেই ছিল হেরাক্লেইদাই।
র‍্যনে দেকার্ত
র‍্যনে দেকার্ত (René Descartes) একজন ফরাসি দার্শনিক, গণিতজ্ঞ এবং বিজ্ঞানী ছিলেন। তিনি পাশ্চাত্যের প্রথম আধুনিক দার্শনিক হিসেবে স্বীকৃত। তিনি একজন দ্বৈতবাদী দার্শনিক ছিলেন। তাছাড়া তিনি জ্যামিতি ও বীজগণিতের মধ্যকার সম্পর্ক নিরূপণ করেন, যার দ্বারা বীজগণিতের সাহায্যে জ্যামিতিক সমস্যা সমাধান সম্ভব হয় (স্থানাঙ্ক জ্যামিতি)। তিনি বস্তু সম্পর্কে এক নতুন ধারণা দেন।
জন্ম ও শৈশব
দেকার্ত ১৫৯৬ খ্রিষ্টাব্দের ৩১ শে মার্চ লা হায়ে অ ত্যুরাইন এ জন্ম গ্রহণ করেণ। তার পিতা জোয়াকিম দেকার্ত এবং মাতা জান ব্রোশার। তার আরো এক ভাই (পিয়ের) ও এক বোন (জান) ছিল। দেকার্তের পিতা একধারে একজন উকিল ও ম্যাজিস্ট্রট ছিলেন, ফলে সংসারে তিনি বেশি সময় দিতে পারতেন না। জান ব্রোশার দেকার্তের জন্মের দুই মাস পর মে মাসে মারা যান; তখন দেকার্ত এবং তার অন্য দুই ভাই ও বোন লা এ-তে তাদের দাদীর কাছে চলে যান। জীবনের বিভিন্ন সময়ে তিনি ইউরোপের বিভিন্ন জায়গায় বাস করেছেন।
শিক্ষা
প্রায় দশ বছর বয়সে ১৬০৬ সালে দেকার্তকে কলেজ রইয়াল অঁরি-ল্য-গ্রঁ (ফরাসি Collège Royal Henry-Le-Grand) জেসুইট কলেজে পাঠানো হয়। তিনি সেখানে ১৬১৪ সাল পর্যন্ত পড়েন এবং ১৬১৫ সালে পোয়াতিয়ে (Poitiers) বিশ্ববিদ্যালয়ে ভর্তি হন। একবছর পর তিনি ধর্মীয় অনুশাসন ও দেওয়ানি আইনে বাকালোরেয়া (baccalauréat, অর্থাৎ "উচ্চ-মাধ্যমিক সনদ") ও লাইসেন্স লাভ করেন।
কর্মজীবন
right|thumbnail|রেনে দেকার্ত সুইডেনের রাণী ক্রিস্টিনার সঙ্গে তরুণ বয়সেই মানুষ এবং মহাবিশ্বের স্বরূপ জানার জন্য একটি অন্তর্দৃষ্টি পাবার প্রবল ইচ্ছা জাগে তার মনে। গভীর অধ্যয়নের পরে দেকার্ত এই সিদ্ধান্তে আসেন যে ইউরোপীয় মধ্যযুগ থেকে যে জ্ঞান প্রজন্ম থেকে প্রজন্মান্তরে এসেছে তা খুব নির্ভরযোগ্য নয়। তিনি ঠিক করলেন সারা ইউরোপ ঘুরে বেড়াবেন, ঠিক যেমন সক্রেটিস অ্যাথেন্সের লোকের সাথে কথা বলে জীবন কাটিয়েছিলেন। এ কারণে সেনাবাহিনীতে যোগ দিয়ে যুদ্ধে চলে গেলেন তিনি, তার ফলে মধ্য ইউরোপে কিছু দিন থাকার সুযোগ হল তার। সেনাবাহিনীতে তিনি কী করতেন তা সঠিক ভাবে জানা যায় না। ১৬১৯ সালে তিনি সেনাবাহিনী ত্যাগ করেন। এর পর প্যারিসে কাটান কিছু বছর, তারপর ১৬২৯ সালে চলে যান হল্যান্ড। সেখানে গণিত আর দর্শন বিষয়ক লেখালেখি নিয়ে কাটিয়ে দেন প্রায় বিশ বছর। ১৬৪৯ সালে রাণী ক্রিস্টিনার আমন্ত্রনে সুইডেন যান এবং সেখানে নিউমোনিয়ায় আক্রান্ত হয়ে মাত্র ৫৪ বছর বয়সে ১৬৫০ খ্রিষ্টাব্দের শীতকালে মৃত্যুবরণ করেন।
দর্শন
দেকার্ত দার্শনিক সমস্যা সমাধানের একটি পদ্ধতির প্রস্তাব করেন। দেকার্তের মত অনুযায়ী, কোনো কিছুকে পরিষ্কারভাবে এবং ইন্দ্রিয় দিয়ে প্রত্যক্ষ না করা পর্যন্ত আমরা সেটাকে সত্য বলে ধরে নিতে পারি না। সেজন্য, কোনো জটিল সমস্যাকে যতগুলো সম্ভব একক সমস্যায় ভেঙে নেয়া বা ছোট করে নেয়া দরকার। তখন সেগুলোর মধ্যে সবচেয়ে সহজ ভাব থেকে আমরা চিন্তা শুরু করতে পারি। দেকার্ত বিশ্বাস করতেন দর্শনের অগ্রসর হওয়া উচিত সরল থেকে জটিলের দিকে।
দেকার্ত বললেন যে দুই ধরনের বাস্তবতা বা সারবস্তু রয়েছে। একটি সারবস্তু হচ্ছে চিন্তা বা মন অন্যটি ব্যাপ্তি বা বস্তু। মন পুরোপুরি সচেতন এবং স্থানগত দিক দিয়ে কোনো জায়গা দখল করে না, ফলে এটাকে ছোট ছোট খণ্ডে বিভক্ত করা যায় না। অন্যদিকে বস্তু জায়গা দখল করে এবং একে ক্ষুদ্র থেকে ক্ষুদ্রতর অংশে ভাগ করা চলে। বস্তুর কোনো চেতনা নেই। দেকার্তের মতে দুই সারবস্তুই ঈশ্বর থেকে এসেছে, যদিও এ দুই সারবস্তুর মধ্যে কোনো সম্পর্ক নেই। এজন্য দেকার্তকে দ্বৈতবাদী বলা হয়।
রায়পুর ইউনিয়ন, ঠাকুরগাঁও সদর
রায়পুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৮.১৫ বর্গকিমি (১৪.৭৩ বর্গমাইল এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৬৮৮ জন।
নামকরণ
রায়পুর মৌজার নামানুসারে এ ইউনিয়নের নাম রাখা হয় রায়পুর ইউনিয়ন।
প্রশাসনিক উপাত্ত
এই ইউনিয়টির মৌজা-১২টি এবং ১২টি গ্রামের সমন্বয়ে গঠিত। তন্মধ্যে-
অর্থনীতি
বিভিন্ন জাতের ধান, পাট, ভুট্টা।
যোগাযোগ ব্যবস্থা
এই রায়পুর ইউনিয়নটি ঠাকুরগাঁও উপজেলা নির্বাহী অফিসার কার্যালয় হইতে রোড ভাউলার হাট মোড় রাস্তা হইতে প্রায় ৬কি:মি এবং রোড ভাউলার হাট মোড় রায়পুর ইউনিয়ন পরিষদ ৯কি:মি:। এই ইউনিয়নটি ঠাকুরগাঁও সদর এর শেষ প্রান্তে।ঠাকুরগাঁও রোড থেকে প্রায় ৩০মিনিট যেতে সময় লাগে, যাওয়ার ব্যবস্থা অতি সহজ, কারণ এই ইউনিয়টিতে যেতে হলে সম্পূর্ণ পাকা রাস্তা দিয়ে যেতে হবে। ।
ইয়ং-এর গুণাঙ্ক
ইয়াং এর গুণাঙ্ক বা পীড়ন বা বিকৃতির স্থিতিস্থাপক গুনাঙ্ক (অর্থাৎ-প্রতিরোধ বল) হলো একটি যান্ত্রিক বৈশিষ্ট্য যা একটি দৃঢ় পদার্থের পীড়ন বা বিকৃতি পরিমাপ করে যখন বলটি দৈর্ঘ্যের দিকে প্রয়োগ করা হয়। এটি একটি উপাদানের রৈখিক স্থিতিস্থাপক অঞ্চলে পীড়ন বা বিকৃতি{\display style\sigma}\sigma বলবিদ্যায় কোন বস্তুর স্থিতিস্থাপকতা আলোচনার ক্ষেত্রে ব্যবহার করা হয়। প্রতেক প্রদার্থের পীড়ন এবং বিকৃতির সাথে সম্পর্কযুক্ত একটা ধ্রুবক থাকে, সেই ধ্রুবকটার নাম স্থিতিস্থাপক গুনাঙ্ক বা ইয়াংস গুনাঙ্ক । এটি হিসাব করা হয় চাপ -\sigma (প্রতি একক জাগায় বল) ও বিকৃতি -{\displaystyle \varepsilon } \varepsilon  (চাপ প্রয়োগে অাকার বা দৈঘের অাপেক্ষিক পরিবর্তন ) দ্বারা‍। {\displaystyle E={\frac {\sigma }{\varepsilon }}} ঊদাহরনস্বরুপ- •রাবার (চাপ বাড়ালে :দৈঘ্য সহজেই বেড়ে যায়,মানে কম {\displaystyle E} E)। •আ্যলুমিনিয়াম (চাপ বাড়ালে :দৈঘ্য খুব অল্প কমে ,মানে বেশি {\displaystyle E} E)।
ইয়ং গুনাঙ্ক
কোন স্থিতিস্থাপক বস্তুতে অনুদৈর্ঘ্য বিকৃতি সৃষ্টি করলে বস্তুটিতে অনুদৈর্ঘ্য পীড়ন সৃষ্টি হয়। প্রতি একক গুনদৈর্ঘ্য বিকৃতির জন্য বস্তুটিতে যে অনুদৈর্ঘ্য পীড়নের সৃষ্টি হয় তাকেই বলা হয় বস্তুটির উপাদানের ইয়ং গুণাঙ্ক
একক
S.I. পদ্ধতি তে নিউটন প্রতি বর্গ মিটার (প্যাসকেল)। তবে ব্যাবহারিক ক্ষেত্রে একক হিসেবে মেগা প্যাসকেল এবং গিগা প্যাসকেল ব্যবহৃত হয়ে থাকে । C G S পদ্ধতিতে ডাইন প্রতি বর্গসেমি।
ইয়ং গুনাঙ্কের গাণিতিক প্রকাশ
ইয়ং গুনাঙ্ক,E=পীড়ন/বিকৃতি=σ/ε
ইয়ং গুনাঙ্কের আনুমানিক মানসমূহ
350px|thumb|Influences of selected glass component additions on Young's modulus of a specific base glass.
লোহিত (রং)
বৈচিত্র
বিভিন্ন মাপকাঠিতে এটি বিভিন্নভাবে প্রদর্শিত হয়। তার মধ্যে কয়েকটি নিচে উল্লেখ করা হলো
মিলনপুর ইউনিয়ন
মিলনপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩৬.২০ বর্গকিমি (১৩.৯৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৭৮৫ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১০টি।
ইসমাইল কানি
ইসমাইল কানি (এসমাইল ঘানি হিসেবেও লেখা হয়, ; জন্ম ৮ আগস্ট ১৯৫৭) একজন ইরানি ব্রিগেডিয়ার জেনারেল যিনি ইসলামিক রেভোলুশনারি গার্ড কর্পসে কর্মরত আছেন ও কুদস বাহিনীর বাহিনীর কমান্ডার হিসেবেও কর্মরত আছেন যেটি বহির্বিশ্বে সামরিক ও গুপ্ত অভিযান পরিচালনা করে থাকে।
সামরিক জীবন
১৯৯৭ সালে ইসলামিক রেভোলুশনারি গার্ড কর্পসের প্রধান কমান্ডার রাহিম সাফাভি কুদস বাহিনীর কমান্ডার হিসেবে কাসেম সোলেইমানিকে ও ডেপুটি কমান্ডার হিসেবে ইসমাইল কানিকে নিযুক্ত করেন। এই পদে অধিষ্ঠিত থাকাকালীন সময়ে ইসমাইল কানি হিজবুল্লাহর মত আধা সামরিক সংগঠনগুলোকে অর্থ সাহায্যের বিষয় দেখাশোনা করা ছাড়াও তিনি ২০১০ সালের অক্টোবর মাসে গাম্বিয়ার জন্য পাঠানো একটি সমরাস্ত্র বহনকারী জাহাজের বিষয়টি তদারক করেছিলেন যেটির পথ নাইজেরিয়ায় রুদ্ধ করা হয়েছিল। ২০১২ সালের মার্চ মাসে ইসমাইল কানি মার্কিন বৈদেশিক সম্পদ নিয়ন্ত্রণ অফিসের কালো তালিকাভুক্ত হন এবং যুক্তরাষ্ট্র ও যুক্তরাষ্ট্র অধিভুক্ত অঞ্চলসমূহে তার সম্পদ বাজেয়াপ্ত করা হয় এবং তাকে এসব অঞ্চলে লেনদেন করা থেকে বাধা প্রদানের নির্দেশ দেওয়া হয়।
ইরানি সামরিক কর্মকর্তা কাসেম সোলেইমানি ২০২০ সালের ৩ জানুয়ারি বাগদাদ আন্তর্জাতিক বিমানবন্দরের নিকটে মার্কিন ড্রোন হামলায় নিহত হবার পর ইরানের সর্বোচ্চ নেতা আলী খামেনেই ইসমাইল কানিকে কুদস বাহিনীর কমান্ডার হিসেবে নিযুক্ত করেন।
ভ্যাসকুলাইটিস
ভ্যাসকুলাইটিস (Vasculitis) মানবদেহের একজ প্রজাতির অসুখ যার মুখ্য অনুষঙ্গ হলো রক্তনালীসমূহের প্রদাহ। শরীরের রক্তবাহী নালি ধমনী, শিরা, উপশিরা, ক্যাপিলারি ইত্যাদিকে একযোগে ভ্যাসকুল্যার সিস্টেম হিসাবে চিকিৎসা শাস্ত্রে উল্লেখ করা হয়। উৎস এবং উপসর্গ ভেদে ভ্যাসকুলাইটিস নানা রকম হতে পারে। এটা কোনো সংক্রামক রোগ নয়।
ভ্যাসকুলাইটিস কী
ভ্যাসকুলাইটিস কার্যত রক্তবাহী শিরা, উপশিরা, ক্যাপিলারি প্রভৃতির প্রদাহ। এর ফলে রক্তনালির গাত্রদেশ দুর্বল হয়ে পড়ে, এবং রক্ত চলাচলের পথ সংকীর্ণ হয়ে পড়ে এবং ফলস্বরূপ সন্নিহিত তন্তু ও কলাসমূহে রক্ত সঞ্চালন হ্রাস পায় এবং, ফলস্বরূপ, সংশ্লিষ্ট অঙ্গ-প্রত্যঙ্গসমূহ ক্ষতিগ্রস্ত হয়। তবে এটি যে কোন রক্তনালিকা বা অঙ্গ-প্রত্যঙ্গে সংঘটিত হতে পারে। এটি এক প্রকার অটোইমিউন রোগও বটে। অথ্যাৎ কোন কারণে দেহের রোগপ্রতিরোধী ব্যবস্থা হঠাৎ উদ্দীপ্ত হয়ে নিজ কোষ, তন্তু বা কলাকে বহিরস্থ আক্রমণকারী (বাইরাস বা ব্যাকটেরিয়া) ঠাওর করে এবং প্রতিরোধের জন্য অ্যান্টিবডি তৈরী করে রক্তে ছড়িয়ে দেয়।
প্রকারভেদ
প্রায় ২০ প্রকার দৈহিক সমস্যা আছে যা ভ্যাসকুলাইটিস হিসাবে চিহ্নিত। অ্যানজাইটিস যার অর্থ শিরার প্রদাহ এবং আর্টেরাইটিস যার অর্থ ধমনীর প্রদাহ প্রকৃতপক্ষে ভ্যাসকুলাইটিসের সমার্থক।
হেপাটাইটিস সি ও ভ্যাসকুলাইটিস
right|200px|হেনোখ-শোনলেইন ভ্যাসকুলাইটিস আক্রান্ত দুই পায়ে রক্তকুড়িঁ বা পাল্পেবল্‌ পারপুরা'র চিহ্ন; পায়ের ফুলে যাওয়া আর্থরাইটস ইঙ্গিত করছে
তথ্যসূত্র
রোগ-ব্যাধি
বার্সেলোনা সুপারকম্পিউটিং সেন্টার
থাম্ব|বার্সেলোনা সুপারকম্পিউটিং সেন্টার বার্সেলোনা সুপারকম্পিউটিং সেন্টার (Centro Nacional de Supercomputación: সেন্ত্রো ন্যাসিওনাল দি সুপারকম্পিউতাসিওন) স্পেনের কাতালোনিয়ার বার্সেলোনায় অবস্থিত একটি পাবলিক রিসার্চ সেন্টার। এটি মারেনস্ত্রুম (MareNostrum) নামক একটি 13.7 পেটাফ্লপস, ইন্টেল জিয়ন প্ল্যাটিনাম-ভিত্তিক সুপার কম্পিউটারের হোস্ট করে, যার মধ্যে উদীয়মান প্রযুক্তিগুলির ক্লাস্টারও রয়েছে। ২০১৭ সালের জুনে এটি বিশ্বের ১৩ তম স্থানে অবস্থান করছিল। প্রাচীন রোমান ভাষায় ভূমধ্যসাগর কে MareNostrum ("আমাদের সাগর") বলা হতো, এর থেকেই সুপারকম্পিউটারটির নামকরণ করা হয়েছে।
সেন্টারটি কাতালোনিয়া পলিটেকনিক বিশ্ববিদ্যালয়ের (ইউপিসি) তোরে গিরোনা নামক এক প্রাক্তন চ্যাপেলে অবস্থিত এবং এটি এপ্রিল, ২০০৫ এ প্রতিষ্ঠিত হয়েছিল। এটি স্পেনীয় বিজ্ঞান, উদ্ভাবন এবং বিশ্ববিদ্যালয় মন্ত্রণালয় দ্বারা গঠিত একটি কনসোর্টিয়াম দ্বারা পরিচালিত হয় (৬০%), কাতালোনিয়া সরকার দ্বারা (৩০%) এবং ইউপিসি দ্বারা (১০%)। অধ্যাপক মাতেও ভ্যালেরো এর প্রধান প্রশাসক। মারেনস্ত্রুম সুপার কম্পিউটারটি একটি প্রাক্তন চ্যাপেলের একটি বিরাট কাচের বাক্সের ভিতরে রয়েছে।
২০০৫ থেকে ২০১১ সময়কালের জন্য কানাডায় বার্সেলোনা সুপারকম্পিউটিং সেন্টারের প্রাথমিক অপারেশনাল বাজেট € ৫.৫ মিলিয়ন ডলার (প্রায় ৭ মিলিয়ন মার্কিন ডলার/বছর) ধরা হয়েছিল। এই কেন্দ্রটির খুব দ্রুত বৃদ্ধি হয়েছে এবং ২০১৮ সালে প্রায় ৬০০ জন কর্মীর কর্মসংস্থান হয়েছিল এবং বার্ষিক বৈশ্বিক বাজেট ছিল প্রায় ৩৪ মিলিয়ন ইউরোরও বেশি।
এই বার্সেলোনা সুপারকম্পিউটিং সেন্টারটি আইবিএম সেল মাইক্রোপ্রসেসর আর্কিটেকচারের উন্নয়নে অবদান রেখেছে।
ঢাকা নগর ভবন
ঢাকা নগর ভবন ১৯৯৫ সালে প্রতিষ্ঠিত একটি ভবন। এটি ঢাকা দক্ষিণ সিটি কর্পোরেশনের মেয়রের ও সভা-সমাবেশের কার্যালয়। ভবনটি ঢাকা বিশ্ববিদ্যালয়ের ক্যাম্পাসের পিছনে, গোলাপশাহ সড়ক দ্বীপ থেকে পশ্চিমে প্রবাহিত হাফেজ্জী হুজুর সড়কে অবস্থিত।
স্থাপত্য
ভবনটির নকশাকারী হলেন এ. ইমামুদ্দিন ও লাইলুন নাহার একরাম এবং এটি নির্মাণকাজ ১৯৯৫ সালে সম্পন্ন হয়। এটি ১৫ তলা বিশিষ্ট একটি ভবন যার মধ্যে রয়েছে অফিস, একটি ব্যাংক, সভা কক্ষ, একটি যাদুঘর, ডাইনিং সুবিধা, একটি প্রার্থনা হল, মেয়র অফিস, এবং সাধারণ মানুষের হল। ভবনটির প্রবেশদ্বার ও পিছনে প্রচুর কলাম এবং খিলানযুক্ত প্রবেশদ্বার রয়েছে। ভবনটি পূর্ব ও পশ্চিম ব্লকে বিভক্ত। উত্তর এবং দক্ষিণ মুখে ভবনের উপরে দুটি ঘড়ি আছে। ভবনটির সামনে একটি বাগান রয়েছে।
কৃত্রিম নিউরাল নেটওয়ার্ক
থাম্ব|361x361পিক্সেল| কৃত্রিম নিউরাল নেটওয়ার্ক হল পরস্পরসংযুক্ত একগুচ্ছ নোড, যা [[মস্তিষ্ক|মস্তিষ্কের নিউরনের সরলীকরণ দ্বারা অনুপ্রাণিত । এখানে, প্রতিটি বৃত্তাকার নোড একটি কৃত্রিম নিউরনের প্রতিনিধিত্ব করে এবং একটি তীর একটি কৃত্রিম নিউরনের আউটপুট থেকে অন্য নিউরনের ইনপুটের সংযোগ উপস্থাপন করে। ]] কৃত্রিম নিউরাল নেটওয়ার্ক (এএনএন) বা সংযোগকারী সিস্টেম হল গণনাকারি সিস্টেম যা প্রাণি-মস্তিষ্ক গঠনকারি জৈবিক স্নায়ু নেটওয়ার্ক দ্বারা অনুপ্রাণিত, কিন্তু অপরিহার্যভাবে একই রকম নয়। এ ধরনের সিস্টেমগুলি সাধারণত কোনো কাজ-নির্দিষ্ট নিয়ম দ্বারা প্রোগ্রাম ছাড়াই শুধু উদাহরণ বিবেচনা করে কাজগুলি সম্পাদন করতে শেখে। উদাহরণস্বরূপ, ছবি শনাক্তকরণে, তারা কোনো ছবিতে বিড়াল আছে কি না তা চিহ্নিত করা শিখতে পারে। এক্ষেত্রে তারা "বিড়াল" বা "বিড়াল নয়" হিসাবে পূর্বে লেবেলকৃত বিড়ালের ছবি বিশ্লেষণ করে লেবেল ছাড়া অন্যান্য চিত্রগুলিতে বিড়াল শনাক্ত করতে পারে। তারা বিড়াল সম্পর্কে কোন পূর্বের জ্ঞান ছাড়াই এটি করে, উদাহরণস্বরূপ, তাদের পশম, পুচ্ছ, গোঁফ এবং বিড়ালের মতো মুখ রয়েছে। পরিবর্তে, তারা স্বয়ংক্রিয়ভাবে শেখার উপাদান প্রক্রিয়া করে তা থেকে শনাক্তকরণ বৈশিষ্ট্য উৎপন্ন করে।
একটি এএনএন একদল সংযুক্ত ইউনিট বা নোডের উপর ভিত্তি করে তৈরি হয় যা কৃত্রিম নিউরন নামে পরিচিত এবং যা জৈবিক মস্তিষ্কের স্নায়ুতন্ত্রকে প্রায় মডেল করে। প্রতিটি সংযোগ, জৈবিক মস্তিষ্কের সিন্যাপসের মত, একটি কৃত্রিম নিউরন থেকে অন্য একটিতে সংকেত প্রেরণ করতে পারে। একটি কৃত্রিম নিউরন সংকেত গ্রহণ করে তা প্রক্রিয়া করতে পারে এবং তারপরে এটি এর সাথে সংযুক্ত অন্যান্য কৃত্রিম নিউরনগুলিকে সংকেত দিতে পারে।
সাধারণ এএনএন বাস্তবায়নে কৃত্রিম নিউরনগুলির মধ্যে সংযোগের সংকেত একটি বাস্তব সংখ্যা এবং প্রতিটি কৃত্রিম নিউরনের আউটপুট তার ইনপুটগুলির সমষ্টির কিছু অ-রৈখিক ফাংশন দ্বারা গণনা করা হয়। কৃত্রিম নিউরনের মধ্যে সংযোগগুলিকে 'প্রান্ত' বলা হয়। কৃত্রিম নিউরন এবং প্রান্তগুলি সাধারণত একটি ওজন বা গুরুত্ব থাকে যা শেখার অগ্রগতির সাথে সমন্বিত হয়।এই ওজন বা গুরুত্ব একটি সংযোগে সংকেতের শক্তি বৃদ্ধি বা হ্রাস করে। কৃত্রিম নিউরনের একটি থ্রেশহোল্ড বা সূত্রপাতকারি মান থাকতে পারে; সংকেত শুধুমাত্র পাঠানো হয় যখন সমষ্টিগত সিগন্যালটি সেই থ্রেশহোল্ডটি অতিক্রম করে। সাধারণত, কৃত্রিম নিউরনগুলো স্তরে স্তরে সাজানো থাকে। বিভিন্ন স্তর তাদের ইনপুটকে বিভিন্নভাবে রূপান্তর করতে পারে। সংকেতগুলি প্রথম স্তরের (ইনপুট লেয়ার) থেকে শেষ স্তর (আউটপুট লেয়ার) থেকে ভ্রমণ করে, সম্ভবত স্তরগুলিকে একাধিকবার অতিক্রম করার পরে।
এএনএন পদ্ধতির আসল লক্ষ্য ছিল মানব মস্তিষ্কের মতো একই উপায়ে সমস্যার সমাধান করা। যাহোক, সময়ের সাথে সাথে জীববিজ্ঞান থেকে বিচ্যুত হয়েে এর উদ্দেশ্য দাড়িয়েছে নির্দিষ্ট কাজ সম্পাদনে। কৃত্রিম স্নায়ু নেটওয়ার্ক কম্পিউটার ভিশন, বাচন শনাক্তকরণ, মেশিন অনুবাদ, সামাজিক নেটওয়ার্ক ফিল্টারিং, বোর্ড ও ভিডিও গেম খেলা এবং রোগ নির্ণয়সহ বিভিন্ন ধরনের কাজে ব্যবহৃত হয়েছে।
ইতিহাস
ওয়ারেন ম্যাককালোক এবং ওয়াল্টার পিটস (১৯৪৩) গণিত এবং থ্রেশহোল্ড লজিক নামক অ্যালগরিদমের উপর ভিত্তি করে নিউরাল নেটওয়ার্কের জন্য একটি কম্পিউটেশনাল মডেল তৈরি করেছেন। এই মডেল নিউরাল নেটওয়ার্ক গবেষণাকে দুটি পদ্ধতিতে বিভক্ত করে। এক দৃষ্টিভঙ্গি মস্তিষ্কের জৈবিক প্রক্রিয়ার উপর জোর দেয় এবং অন্যটি কৃত্রিম বুদ্ধিমত্তায় নিউরাল নেটওয়ার্কের প্রয়োগের উপর দৃষ্টি নিবদ্ধ করে। এই মডেল নার্ভ নেটওয়ার্ক এবং সীমাবদ্ধ স্বয়ংক্রীয় যন্ত্রের সাথে তার সম্পর্ক নিয়ে গবেষণার পথ প্রসারিত করে।
হেবিয়ান শিক্ষণ
১৯৪০-এর দশকের শেষ দিকে, ডি.ও. হেবেব স্নায়ুতন্ত্রের নমনীয়তার উপর ভিত্তি করে একটি শিক্ষণ প্রস্তাবনা দেন যা হেলব্লিয়ান লার্নিং নামে পরিচিতি লাভ করে। হেবিয়ান শিক্ষণ এক ধরনের অতত্ত্বাবধানকৃত শিক্ষণ । এটি দীর্ঘমেয়াদী ক্ষমতায়নের মডেল হিসেবে বিকশিত হয়। গবেষকরা ১৯৪৮ সালে টুরিংয়ের বি-টাইপ মেশিনের মাধ্যমে কম্পিউটেশনাল মডেলে এই ধারণাগুলি প্রয়োগ করতে শুরু করেন।হেবিয়ান নেটওয়ার্ককে অনুকরণ করতে ফার্লি এবং ক্লার্ক (১৯৫৪) প্রথম গণনাকারি যন্ত্র ( সেসময় "ক্যালকুলেটর" নামে পরিচিত) ব্যবহার করেছিলেন । রচেস্টার, হল্যান্ড, হাবিট এবং দুডা (১৯৫৬) অন্যান্য নিউরাল নেটওয়ার্ক কম্পিউটেশনাল মেশিন তৈরি করেন। রোজানব্ল্যাট (১৯৫৮) পারসেপট্রন নামক প্যাটার্ন শনাক্তের একটি অ্যালগরিদম তৈরি করেছিলেন। গাণিতিক সংকেত দিয়ে রোজেনল্যাব দেখান যে কিছু সার্কিট মৌলিক পারসেপট্রন- এ অনুপস্থিত, যেমন এক্সক্লুসিভ-অর সার্কিট সে সময়ে নিউরাল নেটওয়ার্ক দ্বারা প্রক্রিয়া করা সম্ভব হয় নি। ১৯৫৯ সালে নোবেল বিজয়ী হিউবেল এবং উইসেলের প্রস্তাবিত জৈবিক মডেলটি প্রাথমিক দর্শন কর্টেক্সে দু ধরনের কোষ : সাধারণ কোষ এবং জটিল কোষ আবিষ্কারের উপর ভিত্তি করে ছিল। ১৯৬৫ সালে ইভাখেনঙ্কো এবং লাপা প্রথম বহুস্তরবিশিষ্ট কার্যকরী নেটওয়ার্ক প্রকাশ করেন যা ডেটা হ্যান্ডলিংয়ের গ্রুপ পদ্ধতি হয়ে উঠেছে।
মিনস্কি এবং পেপার্ট (1969) দ্বারা মেশিন লার্নিং গবেষণার পরে নিউরাল নেটওয়ার্ক গবেষণা স্থগিত থাকে, কারণ তারা নিউরাল নেটওয়ার্ক প্রক্রিয়া করে এমন কম্পিউটেশনাল মেশিনগুলির দুটি মূল সমস্যা আবিষ্কার করেন। প্রথমটি হল মৌলিক পারসেপট্রন এক্সক্লুসিভ-অর সার্কিট প্রক্রিয়াকরণ করতে অসমর্থ ছিল। দ্বিতীয়ত বড় আকারের নিউরাল নেটওয়ার্কগুলির প্রয়োজনীয় কাজ পরিচালনা করার জন্য কম্পিউটারের পর্যাপ্ত প্রক্রিয়াকরণ ক্ষমতা ছিল না। কম্পিউটার অনেক বেশি প্রক্রিয়াকরণ ক্ষমতা অর্জন না করা পর্যন্ত নিউরাল নেটওয়ার্ক গবেষণা ধীর ছিল। অধিকাংশ কৃত্রিম বুদ্ধিমত্তা তখন উচ্চ পর্যায়ের (প্রতীকী) মডেলের উপর দৃষ্টি নিবদ্ধ করেছিল যা অ্যালগরিদম ব্যবহার করে প্রক্রিয়া করা যেত, উদাহরণস্বরুপ যদি-তারপর নিয়ম চালিতবিশেষজ্ঞ ব্যবস্থা দিয়ে চিহ্নিত, যে পর্যন্ত না ১৯৮০ সালে গবেষণা নিম্নস্তরের (উপ- প্রতীকী) মেশিন লার্নিং-এ প্রসারিত হয়, যা একটি জ্ঞানীয় মডেলের পরামিতির মধ্যে অন্তর্ভুক্ত জ্ঞান দ্বারা চিহ্নিত।
ব্যাকপ্রোপ্যাগেশন বা পশ্চাত-বিস্তার
নিউরাল নেটওয়ার্ক এবং শিক্ষার পুনরুজ্জীবিত আগ্রহের মূল সূত্রপাতকারি ছিল ওয়্যারবোস এর (১৯৭৫) ব্যাকপ্রোপ্যাগেশন বা পশ্চাত-বিস্তার অ্যালগরিদম,যা বহুস্তর নেটওয়ার্কগুলির প্রশিক্ষণ সম্ভাবপর ও কার্যকর করে। পশ্চাত-বিস্তার প্রতিটি নোডের ওজন সংশোধন করে স্তরগুলির মধ্যে ত্রুটি পেছন দিকে বিস্তার করে।
১৯৮০-এর দশকের মাঝামাঝি সময়ে, সংযোগবাদ জনপ্রিয় হয়ে ওঠে সমান্তরাল বিতরণ প্রক্রিয়াকরণ নামে। রুমেলহার্ট এবং ম্যাকক্লেল্যান্ড (১৯৮৬) সংযোগবাদ ব্যবহার কীভাবে স্নায়ুবিক প্রক্রিয়া অনুকরণ করা যায় তা বর্ণনা করেন।
সাপোর্ট ভেক্টর মেশিন ও রৈখিক শ্রেণিভুক্তকারকের মত অনেক সহজ পদ্ধতি মেশিন লার্নিংকে ধীরে ধীরে নিউরাল নেটওয়ার্কের চেয়ে বেশি জনপ্রিয়তার করে তোলে। যাইহোক, নিউরাল নেটওয়ার্ক-এর ব্যবহার কিছু ডোমেন, যেমন প্রোটিন কাঠামো পূর্বাভাসে আমুল পরিবর্তন ঘটে।
১৯৯২ সালে ত্রিমাত্রিক বস্তু শনাক্তকরণে লিস্ট শিফট ইনভেরিয়েন্স এবং বিকৃতির সহনশীলতায় সহায়তা করার জন্য ম্যাক্স পুলিং চালু করা হয়েছিল।  ২০১০ সালে, ম্যাক্স পুলিংয়ের মাধ্যমে পশ্চাত-বিস্তার প্রশিক্ষণ জিপিইউ দ্বারা ত্বরান্বিত হয় এবং অন্যান্য পুলিংয়ের বৈকল্পিকগুলির চেয়ে ভাল সঞ্চালন দেখানো হয়েছিল।
ভ্যানিশিং গ্রেডিয়েন্ট সমস্যাটি ব্যাক-প্রোপাগ্যাগেশন ব্যবহার করে এমন বহু-স্তরযুক্ত ফিডফরওয়ার্ড নেটওয়ার্ক এবং পুনরাবৃত্ত নিউরাল নেটওয়ার্ককে প্রভাবিত করে। যখন ত্রুটিগুলি স্তরে স্তরে ছড়িয়ে পড়ে, স্তরের সংখ্যার সাথে তারা দ্রুতগতিতে সঙ্কুচিত হয়,যা সেই ত্রুটিগুলির উপর ভিত্তি করে নিউরন ওজনগুলির সমন্বয়কে আটকে দেয়, বিশেষ করে গভীর নেটওয়ার্কগুলিকে প্রভাবিত করে।